**У Г О В О Р**

о куповини ски карата на одложено плаћање путем административне

забране на лична примања

Закључен између:

**1.** **Јавног предузећа „Скијалишта Србије” Београд,** Милутина Миланковића бр. 9, кога заступа директор Дејан Ћика (у даљем тексту: Првоуговарач)

ПИБ: 104521515

Матични број: 20183390

текући рачун број: 160-390232-73 код БАНКЕ ИНТЕСА Београд

и

**2**.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: другоуговарач)

ПИБ: \_\_\_\_\_\_\_\_\_\_\_\_\_\_\_\_\_

Матични број: \_\_\_\_\_\_\_\_\_

Члан 1.

Овим Уговором, Уговорне стране регулишу продају ски карата Првоуговарача на његовим продајним местима, по важећем ценовнику, запосленима код Другоуговарача, на одложено плаћање, путем административне забране на лична примања запослених, као и услове куповине, права и обавезе Уговорних страна, као и рокове извршења обавеза.

Члан 2.

Запослени код Другоуговарача, остварују право да купи ски карту на продајном месту Првоуговарача а на основу оверене Потврде Другоуговарача, која гласи на име запосленог. Потврда се оверава и потписује од стране овлашћеног лица Другоуговарача.

Члан 3.

Првоуговарач се обавезује да запосленим радницима код Другоуговарача омогући куповину ски карте из свог ценовника на свим продајним местима, на одложено плаћање у највише 6 (шест) једнаких месечних рата, путем админстративне забране на лична примања запослених код Другоуговарача.

Првоуговарач продаје ски карте на одложено плаћање Другоуговарачу у складу са ценовником Првоуговарача који важе на дан куповине ски карте. Приликом куповине ски карте путем административне забране примењују се пуне цене карата из званичног ценовника. На овај начин није могуће купити ски карте по ценама које важе у промотивним периодима.

Члан 4.

Запослени код Другоуговарача, имају могућност куповине ски карата Првоуговарача на одложено плаћање, путем административне забране, у складу са условима продаје на дан куповине и пословном политиком Првоуговарача.

Члан 5.

Другоуговарач се обавезује да врши обуставу рата у корист Првоуговарача путем обуставе – административне забране на лична примања запослених – купаца ски карте Првоуговарача, и то до 5-ог у месецу, а у потпуности на начин и под условима који су назначени у административној забрани, те да збирне месечне износе редовно уплати на текући рачун Првоуговарача.

Члан 6.

Другоуговарач се обавезује да своје запослене, на погодан начин обавести о начину и условима продаје ски карата Првоуговарача.

Члан 7.

Првоуговарач доставља Другоуговарачу приликом потписивања Уговора бланко потврде које запослени код Другоуговарача достављају Првоуговарачу приликом куповине ски карата.

Потврда о запослењу из става 1. овог члана садржи:

- презиме, очево име и име запосленог, као и његов ЈМБГ;

- податак да је радник запослен код Другоуговарача на неодређено време;

- податак о просечној нето заради запосленог у последња три месеца;

- износ задње исплаћене нето зараде, као и назнаку месеца за који је исплата извршена;

- одредбу да се запослени може задужити највише до 1/3 (једне трећине) месечне нето зараде и максималну могућу вредност месечне рате.

Првоуговарач приликом куповине ски карата од стране запослених код Друговоуговарача попуњава административну забрану и даје је запосленом - купцу ски карте који потписује део који се односи на Изјаву и доставља је Другоуговарачу ради стављања административне забране на зараду. Другоуговарач оверену административну забрану доставља Првоуговарачу одмах, а најкасније у року од 8 дана.

Члан 8.

Другоуговарач је у обавези да ће почети са реализацијом административне забране од прве исплате зараде према динамици месечних рата.

Члан 9.

Другоуговарач се обавезује да води уредну евиденцију о отплатама рата запослених које су доспеле за уплату Првоуговарачу, уплаћујући до рока доспелости сваку месечну рату за сваког запосленог – купца ски карте од Првоуговарача, а сагласно Решењу о административној забрани добијеној од Првоуговарача.

Члан 10.

У случају да Другоуговарач не уплати Првоуговарачу доспелу новчану обавезу у целости у року који је одређен решењем о административној забрани за запосленог (купца ски карте од Првоуговарача), Првоуговарач ће износ неисплаћеног дуга купца –запосленог код Другоуговарача, увећати за законску затезну камату, за период доцње.

Члан 11.

Другоуговарач се обавезује да запосленом који је корисник административне забране, а коме је по било ком основу престао радни однос код Другоуговарач, пренесе забрану на новог послодавца запосленог и о овоме обавести Првоуговарача.

Члан 12.

Другоуговарач је дужан да обавести Првоуговарача да је запосленом -купцу ски карте Првоуговарача, престао радни однос у року од 3 (три) дана од дана престанка радног односа, као и да га обавести о свим изменама које се тичу запосленог, а које могу утицати на уредну отплату доспелих рата. Другоуговарач је у обавези да обавести Првоуговарача и у случају својих статусних промена.

Члан 13.

Другоуговарач прихвата да сноси све законске последице предвиђене важећим прописима због неизвршења својих обавеза из овог Уговора и решења о административној забрани.

Члан 14.

Уговор ступа на снагу даном потписивања, а закључује се на неодређено време.

Члан 15.

Свака уговорна страна може да раскине овај Уговор уколико друга уговорна страна не испуњава обавезе из овог Уговора или уколико нема интереса за даљу примену овог Уговора, са отказним роком од 30 дана. Отказ се даје другој уговорној страни у писаној форми. У случају раскида Уговора, уговорне стране су у обавези да све настале обавезе из овог Уговора изврше у свему и у складу са његовим одредбама.

Члан 16.

Уговорне стране су сагласне да све измене и допуне овог Уговора чине споразумно, закључењем анекса Уговора у писаној форми, који ступа на снагу даном када буде потписан од стране обе уговорне стране.

Члан 17.

На све оно што није регулсано овим Уговором, примениће се одредбе Закона о облигационим односима и други позитивни прописи.

Члан 18.

Уговарачи су сагласни да ће евентуалне спорове или неспоразуме који могу да настану из овог Уговора, решавати споразумно у духу добре пословне сарадње.

У колико у томе не успеју, надлежан је Привредни суд у Београду.

Члан 19.

Овај Уговор сачињен је у 4 (четири ) истоветна примерка, за сваку Уговорну страну по 2 (два) истоветна примерка.

Обрадио:

мр Милан Рисимић

„Другоуговарач“ „Првоуговарач“

директор директора

Дејан Ћика